
ПРОЕКТ BG051PO001-2.3.03-0436
„Безопасността на работното място – ключът на

 успехите на „Далкия Варна“ ЕАД”

Проектът се осъществява с финансовата подкрепа на
Оперативна програма „Развитие на човешките ресурси”,
съфинансирана от Европейския социален фонд на Европейския съюз

ОБРАЗЕЦ № 10
ПРОЕКТ!
ДОГОВОР ЗА ИЗПЪЛНЕНИЕ НА ДОСТАВКА
„Закупуване на ЛПС, консумативи и специално работно облекло“

Днес .................. г., в гр. ............... между:

„Далкия Варна“ ЕАД, със седалище и адрес на управление гр. Варна, ж.к. Възраждане, бул. „Янош Хуняди“ №5, п.к. 9025, Булстат 103195446, представлявано от Тодор Неделчев Николов, в качеството си на Изпълнителен Директор, наричан  ВЪЗЛОЖИТЕЛ от друга страна,

 „.....................................“, вписано в търговския регистър към агенция по вписванията, със седалище и адрес на управление в ............................. , ул. „.................................“ № ........., ЕИК......................., ИН по ЗДДС......................., представлявано от....................................... – ...................., наричано за кратко ИЗПЪЛНИТЕЛ,  

всяко едно по отделно наричано „страна”, а всички заедно „страни”, се сключи настоящият договор, наричан по-долу „Договорът”,  с който страните се споразумяха за следното:

I. ПРЕДМЕТ НА ДОГОВОРА

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши 

Доставка на ЛПС, консумативи и специално работно облекло
II. ЦЕНИ 


1. Възложителят се задължава да заплати на Изпълнителя общата максимална цена в размер на ………............(…....................................……………словом) лева, без ДДС.

2. В цената са включени всички разходи по изпълнение на предмета на договора,съгласно договореното условие на доставка в раздел II, т.1.

3. Плащанията по настоящия договор  се извършват в национална валута по банков път с платежно нареждане по сметка на Изпълнителя: 
/Посочва се адрес и сметка на Изпълнителя/.

III.  НАЧИН НА ПЛАЩАНЕ 

1. Плащането се извършва по банков път, като при фактическата   доставка на ЛПС, консумативи и специално работно облекло се издава данъчна фактура.
2. Начин на плащане:Възложителят ще изплати на Изпълнителя сумата, уговорена в чл.II, ал.1 по следния начин:

- Авансово плащане: .........% (.....) от общата цена в срок до........дни след двустранно подписване на настоящия договор за извършване на доставката и издадена фактура.

- Междинно плащане: ......% (.......) от общата цена в срок до........дни  след осъществяване на цялостната доставка на база двустранно подписан приемо-предавателен протокол  и издадена фактура.

- Финално плащане: .......... % (......) от общата цена в срок до........дни след подписване на финален приемо-предавателен протокол и издадена фактура.
2. Фактурите, издадени от кандидатите следва да съдържат текст-основание за фактуриране на извършената дейност - „Доставка на ЛПС, консумативи и специално работно облекло“ по проект BG051PO001-2.3.03-0436 „Безопасността на работното място – ключът на успехите на „Далкия Варна” ЕАД”, договор ESF-2303-03-02008.,  наименование на проекта “Безопасността на работното място-ключът на успехите на „Далкия Варна“ ЕАД“ по ОП „Развитие на човешките ресурси“, съфинансирана от Европейския социален фонд на Европейския съюз.

IV.    СРОК И МЯСТО ЗА ИЗПЪЛНЕНИЕ 
1. Настоящият договорът влиза в сила от датата на подписването му от двете страни.    

2. Срокът за изпълнение на доставката е ........... календарни дни от датата на подписването му

3. Мястото на изпълнение на доставката е: гр. Варна, бул. „Янош Хуняди” №5
V.  СПИСЪК НА ПРИЛОЖЕНИЯТА КЪМ ДОГОВОРА 

Договорът се състои от следните документи, които представляват неразделна част от него:

Офертата на Изпълнителя (Приложение I)

Общи условия (Приложение II)

VI.   КОМУНИКАЦИИ 

Всички комуникации и кореспонденция, свързана с настоящия договор, между Възложителя и Изпълнителя трябва да съдържат наименованието и номера на договора и се изпращат по пощата, чрез факс, електронна поща или по куриер. Кореспонденцията се изготвя на български език в два оригинала, един за Възложителя и един за Изпълнителя.

VII. ПРАВА И ЗАДЪЛЖЕНИЯ НА ИЗПЪЛНИТЕЛЯ 
1. Изпълнителят се задължава да изпълни точно, в договорения обем и качество, добросъвестно и с грижата на добрия търговец, възложените му работи, описани в Приложения 1 и 2 в срок, като се съобразява с интереса и репутацията на ВЪЗЛОЖИТЕЛЯ, както и интереса на неговите клиенти.
2. ИЗПЪЛНИТЕЛЯТ се задължава да достави договорените ЛПС, консумативи и специално работно облекло с качество, отговарящо на нормативните стандарти и техническите параметри на производителя в рамките на ….. календарни дни от подписване на настоящия договор.
3. Изпълнителят се задължава да изпълни предмета на настоящия договор в срока, указан в чл. IV и според техническите приложения към договора.
4. Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Възложителя относно обстоятелство, което предизвиква или може да предизвика подобен конфликт.
5. Изпълнителят се задължава да запази поверителността на всички поверително предоставени документи, информация или други материали в срок не по-малък от 3 години след приключване на Оперативната програма „Развитие на човешките ресурси”.
6. Всички предприети от изпълнителя действия по визуална идентификация (като обяви, публикации, конференции, семинари и други) следва да са в съответствие с приложимите правила за информиране и публичност, предвидени в чл. 8 от Регламента на Комисията № 1828/2006 и приложение № 1 към него и Ръководството за изпълнение на дейностите за информираност и публичност по Оперативна програма „Развитие на човешките ресурси”.
VIII. ПРАВА И ЗАДЪЛЖЕНИЯ НА ВЪЗЛОЖИТЕЛЯ
1. Възложителят  се задължава да оказва съдействие на Изпълнителя  при изпълнението на задачата и да съгласува при необходимост възникналите проблеми.

2. Да контролира изпълнението на дейностите по настоящия договор.

3. Да заплаща в срок договорената цена за изпълнение на договорената дейност.

4. Да подписва съответните приемо-предавателни протоколи при съответствие на доставката с описаното в Приложение I към настоящия договор.
IX. ПРИЕМАНЕ НА ИЗВЪРШЕНАТА  РАБОТА 
1. Доставката, предмет на настоящия договор се приема с приемо-предавателен протокол, подписан от двете страни. При получаване на стоката ВЪЗЛОЖИТЕЛЯТ се задължава да извърши входящ контрол в присъствието на ИЗПЪЛНИТЕЛЯ  или на упълномощено от него лице.
2.  Двустранно подписания приемо-предавателен протокол е валиден, когато е отразено,че всеки един от договорените и доставени  артикули са доставени и проверени за съответствие с техническата спецификация. 
3. В случай на възникнала рекламация по време на гаранционния период, доставчикът се задължава да замени/ поправи артикула в рамките на  30 /тридесет/ работни дни след записване на рекламацията.

4. Приемането на доставките от страна на Възложителя се извършва чрез  проверка на качеството и количеството, комплектността, документацията. 
X. ГАРАНЦИИ И РЕКЛАМАЦИИ
1. Качеството на доставените специалните работни облекла и лични предпазни средства да съответстват напълно на посочените в техническата спецификация стандарти и норми или еквивалентни.
2. Работното облекло трябва да осигурява сигурна защита на личното облекло на работника или служителя, да отговаря на условията на съответното работно място и да не създава риск за здравето и безопасността на работниците и служителите.
3. Личните предпазни средства, консумативи и специално работно облекло: трябва да отговарят на заложените норми и изисквания в техническата спецификация. 
4. Гаранционния срок на доставените артикули съответства на дадения гаранционен срок от производителя.
5. Гаранционните срокове започват да текат от деня на подписване на приемо-предавателния протокол.
6. В случай на възникнала рекламация по време на гаранционния период, ИЗПЪЛНИТЕЛЯТ се задължава да замени/ поправи артикула в рамките на  30 /тридесет/ работни дни след регистриране на рекламацията.
7. Рекламации за количествени различия и видими недостатъци се предявяват в момента на приемане на стоката и се отразяват в приемо - предавателния протокол.
8. Рекламации за скрити недостатъци и отклонения в качеството се отправят към ИЗПЪЛНИТЕЛЯ  писмено в рамките на гаранционния срок за всеки отделен артикул.
9. В случай на липса на реакция и/или неявяване на представител на ИЗПЪЛНИТЕЛЯ  до 5 дни след получаване на писменото уведомление, рекламациите се правят с акт на независим орган.

10. Рекламираните количества работно облекло и лични предпазни средства се заменят с нови в срок от 7 дни след оглед от страна на ИЗПЪЛНИТЕЛЯ и при стриктно спазване на инструкцийте за употреба (пране и подръжка)и за тях тече нов гаранционен срок от датата на доставката им. 

11. Дефектните изделия се връщат на ИЗПЪЛНИТЕЛЯ. При невъзможност за замяна ИЗПЪЛНИТЕЛЯ е длъжен да възстанови стойността на рекламираното количество. 

XI.   ПРИЛОЖИМО ЗАКОНОДАТЕЛСТВО 

За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му - от компетентния български съд.

XII.  ПРОВЕРКИ И ОДИТ ОТ СТРАНА НА ФИНАНСИРАЩАТА ИНСТИТУЦИЯ. 

Изпълнителят се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи. 
XIII. НЕУСТОЙКИ
При забавено изпълнение на задълженията си по настоящия договор, виновната страна дължи и изплаща на изправната страна неустойка в размер на 0,1 % от стойността на дължимото за всеки просрочен ден, но не повече от 10 % от цената.

              Настоящият договор се сключи в два еднообразни екземпляра - по един за всяка от страните по него.

 ВЪЗЛОЖИТЕЛ: ....................................... 
 
    ИЗПЪЛНИТЕЛ:..............................

 Изпълнителен Директор:                                                 Официално Представляващ:

Приложение II

ОБЩИ УСЛОВИЯ

КЪМ ДОГОВОР ЗА ДОСТАВКА № ……../.................г.

„Закупуване на ЛПС, консумативи и специално работно облекло”

1. Общите условия са съобразени с изискванията на договор ESF-2303-03-02008 за предоставяне на безвъзмездна финансова помощ по Оперативна програма „Развитие на човешките ресурси” по процедура BG051PO001-2.3.03 „Безопасен труд” за изпълнение на проект BG051PO001-2.3.03-0436.

2. Настоящият договор е изготвен при спазване на членове 1, 3, 4, 5, 6, 7 и 14 от Общите условия към финансираните по Оперативна програма „Развитие на човешките ресурси” договори за безвъзмездна финансова помощ, наричани за краткост по-долу в текста „Общите условия”.

3. Страните по договора декларират, че са запознати и ще спазват разпоредбите на горецитираните Общи условия.

4. Изпълнителят трябва да изпълни договора с грижата на добър стопанин, при спазване на изискванията за ефикасност, прозрачност и старание, в съответствие с най-добрите практики в съответната област и с условията на настоящия договор. За тази цел Изпълнителя трябва да осигури всички финансови, човешки и материални ресурси, необходими за пълното и точно изпълнение на договора.

5. Агенцията по заетостта като Договарящ орган, предоставящ безвъзмездна финансова помощ по проекта с договор за предоставяне на безвъзмездна финансова помощ ESF-2303-03-02008 не е страна по настоящия договор и не носи отговорност за вреди от какъвто и да е характер, настъпили в следствие неизпълнение на настоящия договор.

6. Възложителят не носи отговорност за наранявания и вреди, нанесени на служителите или имуществото на Изпълнителя по време на изпълнение на договора или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди и наранявания.

7. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичаща от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

8. Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Възложителя относно обстоятелство, което предизвиква или може да предизвика подобен конфликт.

Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 52 и чл. 82 от Регламент 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) №1995/2006 г.

9. Изпълнителят се задължава да запази поверителността на всички поверително предоставени документи, информация или други материали, за срок не по-малко от десет години от датата на предоставяне на индивидуалната минимална помощ по проекта, в рамките на който е подписан настоящия договор, на основание чл. 3 ал. 3 от Регламент 1998/2006 г., или три години след приключването на оперативната програма в съответствие с чл. 90, (1) буква „а” от Регламент на Съвета №1083/2006.

10. Изпълнителят трябва да спазва изискванията за защита на личните данни съобразно разпоредбите на чл. 37 от Регламент на Комисията № 1828/ 08.12.2006 г. и приложимото национално законодателство.

11. Изпълнителят се задължава да направи всичко необходимо за разгласяване на факта, че проектът, в рамките на който е подписан настоящия договор, се финансира или съфинансира от Европейския социален фонд. Предприетите за тази цел мерки трябва да са в съответствие с приложимите правила за информиране и публичност, предвидени в чл. 8 от Регламент на Комисията № 1828/2006 и приложение 1 към него, и Ръководството за изпълнение на дейностите за информиране и публичност по Оперативна програма „Развитие на човешките ресурси”.

12.  Изпълнителят трябва да води точна и редовна документация и счетоводни отчети, отразяващи изпълнението на настоящия договор, използвайки подходяща електронна система за документация и двустранно счетоводство. Тази система следва да се прилага в съответствие с националното законодателство. Счетоводните отчети и разходите, свързани с изпълнение на настоящия договор, трябва да подлежат на ясно идентифициране и проверка.

13. Изпълнителят е длъжен да допуска представители на Агенция по заетостта, Министерството на труда и социалната политика, националните одитиращи органи, Европейската сметна палата и външни одитори да проверяват посредством проучване на документацията му или проверки на място, изпълнението на проекта и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до десет години от датата на предоставяне на индивидуалната минимална помощ, в съответствие с изискванията на Регламент 1998/2006 г. или три години след приключването на оперативната програма по отношение на договорите за предоставяне н безвъзмездна финансова помощ по Структурните фондове и Кохезионния фонд на Европейския съюз в съответствие с изискванията на Регламент 1083/2006 на Съвета, както и до приключване на евентуални административни, следствени или съдебни производства.

Изпълнител:                                                              Възложител:

/................................................./                                       /Тодор Николов – Изпълнителен Директор/

Настоящият документ е изготвен с финансовата помощ на Европейския социален фонд. “Далкия Варна” ЕАД носи цялата отговорност за съдържанието на настоящия документ, и при никакви обстоятелства не може да се приеме като официална позиция на Европейския съюз или Агенция по заетостта.


Инвестира във вашето бъдеще!

